Verpleegkundige eienskappe: Vaardighede wat van jou ’n goeie verpleegkundige maak. - Solidariteit GildesSolidariteit Gildes Verpleegkundige eienskappe: Vaardighede wat van jou ’n goeie verpleegkundige maak. - Solidariteit Gildes
Tuis / Gilde Artikels / Verpleegkundige eienskappe: Vaardighede wat van jou ’n goeie verpleegkundige maak.
Verpleegkunde is ’n beroep vir mense met passie en ’n wil om ander te help en diensbaar te wees. Goeie verpleegkundiges is baie vaardig in die volgende:
’n Goeie verpleegkundige het uitstekende kommunikasievaardighede. Dit is van kardinale belang dat jy as verpleegkundige nie net goed met ander kan kommunikeer nie, maar ook behoorlik kan luister omdat dit help met probleemoplossing.
Verpleegkunde is ’n stresvolle werk en dikwels baie traumaties wanneer mens met dood, ongeluk of aaklige kwessies gekonfronteer word. ’n Goeie verpleegkundige het die vermoë om aan te pas by enige omstandighede wat hulle in die gesig staar, maar ook om verantwoordelikheid te neem vir selfsorg en hulle eie emosionele stabiliteit. Goeie verpleegkundiges kan die stres van die werk hanteer en die suksesse daarvan vier.
Goeie verpleegkundiges het empatie vir die pyn en lyding van hulle pasiënte. Hulle is meelewend en het begrip vir hulle pasiënte se lyding en behoeftes. In kort, hulle is die advokate wat namens hulle pasiënte optree.
Om ’n verpleegkundige te wees is nie jou tipiese 9 tot 5 roetine werk nie. Enige iets kan gebeur op enige tyd en daarom moet verpleegkundiges buigsaam wees en vinnig kan aanpas.
Dit is kritiek belangrik vir verpleegkundiges om oplettend te wees en aandag aan detail te skenk omdat dit nie net hulle werk beïnvloed nie, maar ook die lewens van pasiënte.
Verpleegkundiges is die skakel tussen dokters en pasiënte. ’n Goeie verpleegkundige het uitstekende interpersoonlike vaardighede en werk goed saam in ’n verskeidenheid situasies met verskeie mense. Die verpleegkundige is soms die enigste vorm van kontak wat ’n pasiënt met die wêreld rondom hulle het en hulle bied vertroosting.
’n Goeie verpleegkundige is ’n uitstekende probleemoplosser wat vinnig kan optree en wyse besluite oombliklik kan neem.
Respek sny beide kante toe. Dit is van kardinale belang vir ’n verpleegster om op die positiewe aspekte van hulle werk te fokus en daardeur respek by hulle pasiënte af te dwing. Op hul beurt weer, moet verpleegkundiges die nodige privaatheid en waardigheid van die pasiënte in hul sorg respekteer.